open-index/open-wikipedia-markdown huggingface dataset:
Warren Anderson (styreleder)

**Warren M. Anderson** (født 29. november 1921 i Brooklyn, New York, død 29. september 2014) var en amerikansk styreleder og administrerende direktør i industriselskapet Union Carbide. Han holdt disse stillingene under Bhopal-katastrofen, som drepte anslagsvis 10&nbsp;000-25&nbsp;000 mennesker og som fant sted i et anlegg som tilhørte et indisk datterselskap, Union Carbide India Limited (UCIL), i den indiske byen Bhopal. Ulykken regnes som en av de verste miljøkatastrofer i historien.

## Personlig liv
Anderson ble født i 1921 i strøket Bay Ridge i Brooklyn, New York til svenske innvandrere. Han fikk sitt navn etter den amerikanske presidenten Warren Harding. Han gikk senere på marinens pre-pilotskole i Chapel Hill i delstaten Nord-Carolina. Han var gift med Lillian Anderson. De bodde i Bridgehampton på Long Island i delstaten New York og har også eiendom i Vero Beach i Florida og Greenwich i Connecticut.

## Bhopal-katastrofen
Som administrerende direktør i Union Carbide frem til sin pensjonering i 1986 ble han tiltalt for uaktsomt drap i saken knyttet til Bhopal-katastrofen. Anderson ble arrestert og løslatt mot kausjon av Bhopal-politiet i Madhya Pradesh den 7. desember 1984. Han flyktet til USA og nektet å dra tilbake til India. Han ble erklært en flyktning av den indiske sorenskriveren i Bhopal den 1. februar 1992 for ikke å ha dukket opp ved domstolens høringer i en skyldig drapssak, der han ble kalt den hovedtiltalte. Bhopals fremste sorenskriver, Prakash Mohan Tiwari, utstedte en arrestordre på Anderson den 31. juli 2009. Åtte tidligere ledere i industriselskapet ble funnet skyldige 7. juni 2010. Anderson var ikke blant dem siden han ble erklært en flyktning etter at han ikke returnerte for å stille for retten i saken som startet for 23 år siden.
 
## Referanser


## Eksterne lenker
*  Rettferdighet for ofre av gasstragedien i Bhopal
*  Rettferdighet for Warren Anderson? (Greenpeace)
Ole A. Buenget

**Ole Andreas Buenget** (født 17. november 1956 i Oslo) er en norsk fotograf og bildekunstner, bosatt i Oslo.

Han er utdannet ved Dramatiska institutet i Stockholm og ved GFU School of Photography, Stockholm.

Buengets bilder er blant annet innkjøpt av Museet for Fotokunst, Odense, Preus Museum, Horten, Robert Meyers Samling og Norsk kulturråd. Han har vært aktiv i Forbundet Frie Fotografer, der han har vært jurymedlem og styremedlem. Han har også vært konsulent ved juryering av fotografi ved Høstutstillingen.

I 2008 ble han nasjonal vinner av EISAs (European Imaging and Sound Association) konkurranse for profesjonelle fotografer. Buenget er tilknyttet bildebyrået Samfoto.

## Separatutstillinger
* 1984 Rådhusgalleriet, Oslo rådhus, Oslo
* 1993 Galleri Røiri, Bergen
* 1993 Galleri Sting, Stavanger
* 1993 Preus Fotomuseum, Horten
* 1994 Bergen Kunstforening, Bergen
* 1994 Kafe Sting, Stavanger
* 1997 Galleri NK, Lillehammer
* 2001 Østfold Kunstnersenter, Fredrikstad
* 2003 Fotografiens Hus, Oslo
* 2008 Photokina, Köln, Tyskland

## Gruppeutstillinger (i utvalg)
* 1978-1995 Fotografisk Vårutstilling, (9 ganger) Fotogalleriet, Oslo 
* 1990 «Den personlige fotoreportasjen», Fotogalleriet, Oslo
* 1990 Høstutstillingen, Kunstnernes Hus, Oslo
* 1991 «Norske Miniatyrer», Tromsø Kunstforening, Tromsø
* 1993 «Posisjoner 2», Fotogalleriet, Oslo
* 1993 Planket, Stockholm
* 1995 «Fotografiets Ansikter», Museet for Fotokunst, Odense
* 1995 «Rapporter», Rådhusgalleriet, Oslo rådhus, Oslo
* 1995 Høstutstillingen, Kunstnernes Hus, Oslo
* 1997 «Status Que Vadis», Museet for Fotokunst, Odense
* 1999 Høstutstillingen, Kunstnernes Hus, Oslo
* 2000 «Sapmi – En nasjon blir til», Tromsø Museum, Tromsø
* 2003 «Norsk Gullalder», Preus Museum, Horten
* 2003 Galleri 27, Oslo
* 2007 Galleri A, Oslo
* 2008 «Klima X», Norsk Teknisk Museum, Oslo
* 2009 «Forbruk og evighet», Oslo Open, Majorstuen T-banestasjon, Oslo
* 2009 «I rampelyset», Bymuseet, Oslo Museum, Oslo
* 2009 «Kunsten å falle», Preus Museum, Horten

## Stipend
* 1984 Statens utstillingsstipend, Norsk kulturråd
* 1985 Norsk Fotografisk Fond
* 1986 Statens reise- og studiestipend
* 1993 Statens reise- og studiestipend
* 1994 Norsk Fotografisk Fond
* 1997 Utstyrsstøtte, NBK
* 2001 Vederlagsfondets stipend
* 2002 Vederlagsfondets stipend
* 2006 Statens reise- og studiestipend
* 2008 Prosjektstipend, Norske Fagfotografers Fond
* 2009 Prosjektstøtte fra KORO (Kunst i offentlige rom)

## Referanser
HAMMLAB

**HAMMLAB – Halden Menneske-Maskin Laboratorium** er et simulator-basert senter som studerer design av kontrollrom og samspillet menneske-organisasjon-teknologi.

## Historikk
HAMMLAB ble opprettet i 1983, og har blitt kontinuerlig oppgradert og videreutviklet. Laboratoriet inngår i Haldenprosjektet og er en sentral del av IFEs virksomhet i Halden.

Det overordnede målet er å utvikle kunnskap som utvikler og forbedrer dagens kontrollrom for effektiv og sikker styring av kraftverk og andre komplekse industrianlegg. Blant temaene som studeres er menneskelige faktorer (human factors), menneskelige feil (human error), feilanalyse, alarmsystem og utforming av kontrollskjermer.  

## Se også
* IFE
* Halden Virtual Reality Centre
* Haldenreaktoren
Langemann

**Langemann** er en rollefigur fra Terje Formoes univers om Kaptein Sabeltann.

Langemann er kjent på alle hav som Kaptein Sabeltanns skygge. Han er kapteinens nestkommanderende, og ser til at alle følger opp kapteinens ordre. Hvis Langemann dukker opp, kan du være sikker på at selveste Kaptein Sabeltann er like i nærheten. Langemann er den eneste som har direkte adgang til Kaptein Sabeltanns borg. Han følger også med så alle gjør sin jobb i landsbyen Abra Havn.

Langemann er en slu og listig sjørøver, men kan være høflig og elegant når det trengs.
Langemann har ingen kone, men har varme følelser for Rosa (karakter fra Kaptein Sabeltann), selv om han har litt vanskelig for å innrømme det. Det var dessuten Langemann som reddet Pinky fra vraket av skuta til Morgan, og han har siden passet på Pinky i Abra Havn når han ikke har vært på tokt.

## Skuespillere
*Audun Meling 1994-2011, 1994-2014 (dagtid)
*Dennis Storhøi 2003, stemme i tegnefilmen
*Håvard Bakke 2010-2016, 2018-2019
*Richard Olsen 2014- (dagtid)
*Ole Martin Aune Nilsen 2015 (dagtid)
*Frode Winther 2016-2017
*Martin Karelius Østensen (2020-2022)

## Eksterne lenker
* Kaptein Sabeltann Wikia
My Bonnie Lies over the Ocean

**«My Bonnie Lies over the Ocean»** er en tradisjonell skotsk folkesang. Den fortsetter å være populær i den vestlige kulturen. Sangens opprinnelse er ukjent, selv om det ofte blir antydet at emnet for sangen kan være Charles Edward Stuart (Bonnie Prince Charlie).

## Kristen norsk versjon
Det finnes en kristen norsk tekst med tittelen «Frikjøpt, blodkjøpt».

### Innspilling
*Kåre Mørkestøl, sang. Gitarer: E. Raude og M. Sørensen. Hammondorgel: Hermond Tronvik. Utgitt på EP-platen Harmoni HEP&nbsp;199 i 1964.

## Parodier
Det er mange variasjoner og parodier på sangen. Mange av disse er et resultat av at sangen ofte blir sunget for barn og er vanlig som leirbålsang for organisasjoner slik som speiderguttene. Disse leirbålversjonene blir av og til ledsagtet av interaktive bevegelser, slik som å sitte ned og reise seg opp hver gang et ord som begynner på bokstaven *b* blir sunget.

## Referanser i populærkulturen
*Kjell Rians ensemble med allsang spilte den inn som tredje og siste sang i «I godt lag – Valse-potpourri» (arr. Kjell Rian). De andre sangene var «Mannen sku' ut etter øl» samt «Maren i myra». Innspilt i Oslo 11. februar 1949. Utgitt på 78-platen Musica A-8485.
*I 1963 fremførte Ray Charles en soulversjon av sangen.
*Brødrene David og Max Fleischer filmet denne sangen i en DeForest Phonofilm, en del av deres *Song-Car Tunes*-serier (1925, notabel som den første filmen til å anvende «følg den sprettende ball»-teknikken)
*Hakke Hakkespett sang den i tegnefilmen *The Beach Nut* (1944)
*«Hal's Song» med Vinnie Bartilluci er en parodi på samtalen mellom Dave Downman og HAL, romskipets computer, i filmen *[[2001: En romodyssé]]* (*2001: A Space Oddysey*, 1968). Den er satt til «My Bonnie Lies over the Ocean»s melodi.
*«Bonnie Taylor Shakedown 2K1» og «Bonnie Taylor Shakedown 2K4» med Hellogoodbye inneholder de første linjene av sangen.
*I *[[I Love Lucy]]* fremførte Lucy den i en radiokonkurranse og ble sprayet med vann hver gang hun sa ordet *ocean* (*hav*).
**[[My Bunny Lies over the Ocean]]* (1948), en Snurre Sprett-tegnefilm.
*Melodien ble pariodisert i den suksessfulle Chicago-musikalen *My Marionette*, regissert av Vincent Chia på the Steppenwolf Theater.
*The Real McKenzies spilte inn en punkversjon av sangen i 1995.
*En versjon av sangen kun betitlet «My Bonnie» ble arrangert og spilt inn på plate i 1961 av Tony Sheridan med musikalsk backing av The Beatles (på en tid før bandet ble berømt og som ble kreditert på platen som The Beat Brothers)
*I en episode av den animerte TV-serien *[[The Simpsons]]* fantaserte Bart om å få rektor Skinner til å fremføre sangen.
*Svenske Sven-Gösta Jonsson spilte inn en svenskspråklig twistversjon («Bonnie Twist»). Den ble utgitt på EP-platen *Klockan i dalen* (PEP Records PEP&nbsp;2) i 1962
*Svenske Trio Me' Bumba spilte også inn denne svenskspråklige twistversjonen. Den ble utgitt på EP-platen Polydor EPH&nbsp;10790 i 1962.

## Referanser
Olav Bruvik

**Olav J. Bruvik** (født 22. november 1913 i Haus, død 30. desember 1962) var en norsk fagforeningsleder og politiker for Arbeiderpartiet. 

Olav Bruvik var statsråd og sjef for Sosialdepartementet (sosialminister) i Einar Gerhardsens tredje regjering fra 18. februar 1961 til han døde.

Bruvik tok Statens Husindustriskole på Haus i 1929, og arbeidet som smed fra 1930 til 1935. Han var deretter stolstillerlærling ved Arna Fabrikker 1935-1937, gikk på Lennings Textiltekniske Institutt i Norrköping 1937-1938, og arbeidet deretter som stolstiller ved Arna Fabrikker 1938-1944.

Han ble med i motstandsbevegelsen under andre verdenskrig, og mottok deltagermedaljen i 1945.

I 1945 ble han nestformann i Norsk Tekstilarbeiderforbund, og var deretter formann fra 1949 til han døde i romjulen 1962, da han fikk et hjerteinfarkt under en skitur. Han var også medlem i sekretariatet i LO 1953-1961. Bruvik ble begravet på statens bekostning.

## Verv
;Tillitsverv i fagbevegelsen
* Medlem styret i Tekstilinternasjonalen 
* Medlem forretningsutvalget i Arbeidernes Opplysningsforbund 

;Tillitsverv i parti
* Formann Ytre Arna Arbeiderungdomslag 1935-1937 
* Formann Haus herreds Arbeiderparti fra 1945 
* Formann Framfylkingens venner fra 1958 
* Varamedlem Det norske Arbeiderpartis sentralstyre 1959-1961 
* Medlem styret for Oslo Arbeiderparti 

;Offentlige verv
* Medlem Bransjerådet for tekstilindustrien 1949-1962 
* Varamedlem Direksjonen for Noregs Bank 1953-1962 
* Medlem Målsettingsutvalget 1955-1956 

## Litteratur
* Bruvik, Olav: *Tillitsmannen i tekstil*, Oslo 1957
* Bruvik, Olav: *Fagorganisasjonen viser vei. Fagorganisasjonen og det moderne samfunn*, Oslo 1962

## Referanser


## Eksterne lenker
*
Yonge–University–Spadina-linjen

**Yonge–University–Spadina-linjen** (offisielt kalt **1 Yonge–University–Spadina Subway**) er den eldste og travleste undergrunnslinjen på Torontos undergrunnsbane, den åpnet i 1954 og har blitt utvidet i 1963, 1973, 1974, 1978 og 1996. 

Linjenavnet har forandret i takt med utvidelsene. Da den åpnet var den kun kjent som *subway* frem til 1963 da den ble kjent som Yonge-University-linjen. Da Spadinautvidelsen sto ferdig i 1978 ble navnet byttet til dagens navn. Den var tidligere kjent med linjenummer, men dette har gått ut av bruk.

Pr. 2010 består linjen av 30,2 km med spor og 32 stasjoner. En utvidelse mot Spadina er under bygging og vil stå ferdig innen 2018.

Linjen går fra 06:00 (09:30 på søndager) til 01:30 hver dag. Det er 4-5 minutter mellom hvert tog (2-3 minutter i rushtiden). Linjen er markert med gul farge på rutekartene.

## Stasjoner
*Finch
*North York Centre
*Sheppard-Yonge (overgang til Sheppard-linjen
*York Mills
*Lawrence
*Eglinton
*Davisville
*St. Clair
*Summerhill
*Rosedale
*Bloor-Yonge (overgang til Bloor–Danforth-linjen)
*Wellesley
*College
*Dundas
*Queen
*King
*Union
*St. Andrew
*Osgoode
*St. Patrick
*Queen's Park
*Museum
*St. George (overgang til Bloor–Danforth-linjen)
*Spadina (overgang til Bloor–Danforth-linjen)
*Dupont
*St. Clair West
*Eglinton West
*Glencairn
*Lawrence West
*Yorkdale
*Wilson
*Downsview
Halden Virtual Reality Centre

**Halden Virtual Reality Centre** er et forskningssenter under IFE og Haldenprosjektet der avansert visualiseringsteknologi kombineres med kunnskap om menneskelige faktorer for å utvikle løsninger for energiindustrien. Utnytelse av virtual reality og andre menneskesentrerte teknologier er sentrale i forskningsarbeidet. Senteret ble opprettet i 1996.

Resultatene av senterets arbeid anvendes til å støtte brukersentrert design av kontrollrom, vedlikeholds- og dekommisjoneringsplanlegging for miljøer med strålingsrisiko, samt drifts- og vedlikeholdstrening til opplæring av feltoperatører.

## Se også
* IFE
* Haldenprosjektet
* HAMMLAB

## Eksterne lenker
*Halden Virtual Reality Centre
Visualiseringsteknologi

**Visualiseringsteknologi** innebærer å bruke databasert visuell modellering og simulering, som f.eks. virtual reality (eller kunstig virkelighet på norsk) eller prosessvisualisering.

Oljeletere  bruker teknologien til å lage modeller av bergartene i fjellgrunn og havbunn basert på seismiske data. Slike modeller fyller gjerne et rom, der formene blir synlige ved hjelp av polariserte briller. Ut fra formen på lagene blir det tatt beslutning om hvor det skal bores for å komme fram til lommer av olje eller gass, som lett kunne blitt oversett ved bruk av eldre former for visualisering.

## Se også
* IFE
* Informasjonsvisualisering, studiet av visuelle representasjoner av informasjon
* Halden Virtual Reality Centre
* Haldenprosjektet
Guttorm Fløistad

**Guttorm Fløistad** er navnet til flere personer:

*Guttorm Fløistad (politiker) (1878–1953)
*Guttorm Fløistad (filosof) (1930–)
Bloor–Danforth-linjen

**Bloor–Danforth-linjen** (offisielt kalt **2 Bloor–Danforth Subway**) er en undergrunnslinje på  Torontos undergrunnsbane, den åpnet i 1966 og har blitt utvidet i  1968 og 1980. Den var tidligere kjent med linjenummer, men dette har gått ut av bruk.

Pr. 2010 består linjen av 26,2 km med spor og 31 stasjoner.

## Stasjoner
*Kipling
*Islington
*Royal&nbsp;York
*Old&nbsp;Mill
*Jane
*Runnymede
*High&nbsp;Park
*Keele
*Dundas&nbsp;West
*Lansdowne
*Dufferin
*Ossington
*Christie
*Bathurst
*Spadina (overgang til Yonge–University–Spadina-linjen)
*St. George (overgang til Yonge–University–Spadina-linjen)
*Bay
*Bloor-Yonge (overgang til Yonge–University–Spadina-linjen)
*Sherbourne
*Castle Frank
*Broadview
*Chester
*Pape
*Donlands
*Greenwood
*Coxwell
*Woodbine
*Main Street
*Victoria Park
*Warden
*Kennedy (overgang til Scarborough RT)
Per Torgeir Waage

**Per Torgeir Waage** (født 1958) er en norsk tidligere landslagsspiller i bandy. Waage var målvakt og representerte Drafn fra Drammen i hele sin karriere. Han debuterte på landslaget mot Finland i 1979 og var fast inventar i det norske målet stort sett gjennom hele 1980-tallet. Totalt fikk han 51 landskamper. Waage ble kåret til verdens beste målvakt i fem internasjonale turneringer, blant annet i sitt første verdensmesterskap i 1981.

Waage avgjorte lilleputtfinalen i 1970 ved å sette inn den avsluttende straffen i straffeslagskonkurranse. Etter dette har det blitt forbudt for målvakter å bruke kølle, og dermed delta i straffekonkurranse.

Han ble norgesmester med Drafn i 1991, men ble tvunget til å legge opp året etter på grunn av en kneoperasjon.

Waage representerte Drafn også i fotball, der han opererte i motsatt ende av banen, som en frekk og flittig målscorer.

## Referanser
Per Waage

:*Se også bandyspilleren [[Per Torgeir Waage]]

*'Per Holmboe Waage*' (1918–1991) var en norsk lege, motstandsmann og barnebokforfatter.

Waage tok artium i 1938, ble ferdig utdannet lege i 1948 og arbeidet som stadslege i Tromsø, som sjefshygieniker i [[Forsvarets sanitet]], assisterende fylkeslege i Akershus og stadslege i Drammen. Han var militærlege i FN-tjeneste i Gaza i 1957 ([[UNEF I]]) og i [[ONUC]] i Kongo i 1960.

Han skrev barneboka *Anders i Vestisen* (1951), som fikk [[Kulturdepartementets priser for barne- og ungdomslitteratur|Kirke- og undervisningsdepartementets premiering for barnelitteratur]].

Waage drev med illegalt arbeid under krigen før han måtte flykte til England. Han var en del av [[Special Operations Executive]] og kom til Sørøya siste krigsvinteren som løytnant/marinelege for den norske unnsetningsstyrken. Sammen med [[Per E. Danielsen]] og [[Ole Friele Backer]] skrev han *Øya i ingenmannsland'' (1946) om evakueringen av befolkningen på Sørøya i Finnmark til Skottland.

Han var bror av Eleonore Bjartveit, og far til Anders Waage. Waage skrev et hefte om sin egen slektshistorie.

## Referanser
Sheppard-linjen

**Sheppard-linjen** (offisielt kalt **4 Sheppard Subway**) er den nyeste undergrunnslinjen på  Torontos undergrunnsbane. Den åpnet i 2002. Den er merket som lilla på rutekart.

Pr. 2010 består linjen av 5,5 km med spor og 5 stasjoner.

Linjen har mottatt mye kritikk på grunn av manglende trafikkgrunnlag.

## Stasjoner

*Sheppard-Yonge (overgang til Yonge–University–Spadina-linjen)
*Bayview 
*Bessarion 
*Leslie 
*Don&nbsp;Mills
Vårin

**Vårin** er et norsk kvinnenavn dannet som en variant av navnet *[[Vår (navn)|Vår]]*, som har opprinnelse i det norrøne navnet *Vár*, dannet av *várar*, «ed», eller *vár*, som kan bety «vår», «kvinne», eller «sannehet».

## Utbredelse
*Vårin* er et sjeldent navn, og er nesten utelukkende brukt i Norge.

|}

## Kjente personer med navnet
Personene i listen er ordnet kronologisk etter fødselsår.
* Vårin Andersen (f. 1979), norsk videokunstner
* Vårin Strand

## Referanser


## Eksterne lenker
*
Kunståret 1840

**Kunståret 1840** er en oversikt over hendelser, fødte og avdøde kunstnerpersonligheter i 1840.

## Hendelser
*Nelsonsøylen blir reist på Trafalgar Square, London.

## Verker
*Francis Danby – *The Deluge*
*Eugène Delacroix – *Korsfarernes inntog i Konstantinopel* (Louvre, Paris)
*Edwin Landseer – *[[Laying Down The Law]]*, eller *Trial by Jury* (Chatsworth House, Derbyshire)
*Joseph Mallord William Turner – *[[Slaveskipet]]* eller *Slaver kaster over bord de døde og døenede — Tyfonen kommer* (Museum of Fine Arts i Boston)
*Thomas Cole – *[[The Voyage of Life]]* (National Gallery, Washington; Munson-Williams-Proctor Arts Institute, Utica, New York)

Fil:Thomas Cole - The Voyage of Life Childhood, 1842 (National Gallery of Art).jpg|Thomas Cole, *[[The Voyage of Life|Livsreisen]]:* *Barndom,* 1840, National Gallery of Art Washington, DC

Fil:Thomas Cole - The Voyage of Life Manhood, 1840 (Munson-Williams-Proctor Arts Institute).jpg|Thomas Cole, *[[The Voyage of Life|Livsreisen]]:* *Voksenliv,* 1840, National Gallery of Art Washington, DC
Fil:Thomas Cole - The Voyage of Life Old Age, 1842 (National Gallery of Art).jpg|Thomas Cole, *[[The Voyage of Life|Livsreisen]]:* *Alderdom,* 1840, National Gallery of Art Washington, DC


## Priser
* Grand Prix de Rome, maleri: Pierre-Nicolas Brisset
* Grand Prix de Rome, skulptur:

## Fødsler

## Dødsfall
*28. januar – Ernst Ludwig Riepenhausen, tysk tegner og kobberstikker (født 1765)
*19. mars – Thomas Daniell, engelsk landskapsmaler (født 1749)
*30. mars – Beau Brummell, engelsk dandy og moteskaper (født 1778)
*10. april – Alexander Nasmyth, skotsk maler (født 1758)
*7. mai – Caspar David Friedrich, tysk maler (født 1774)
*14. mai – Carl Ludwig Engel, tyskfinsk arkitekt og maler (født 1778)
*19. juni – Pierre-Joseph Redouté, fransk maler (født 1759)
*20. juni – Pierre-Joseph Redouté, belgisk blomstermaler og botaniker (født 1759)
*30. juni – Hermann Ernst Freund, dansk skulptør (født 1786)
*6. juli – Johann Heinrich Ramberg, tysk maler og tegner (født 1763)
*23. juli – Carl Blechen - tysk maler som spesialiserte seg på fantastisk landskaper med demoner og groteske figurer (født 1798)
*John Thomson – prest i Duddingston Kirk nær Edinburgh, Skottland og landskapsmaler (født 1778)


Thomas_H_Nast.jpg|Thomas Nast(1840–1902)


## Referanser


## Eksterne lenker
*
Dow Chemical Company

**The Dow Chemical Company** er et amerikansk multinasjonalt selskap med hovedkvarter i Midland i delstaten Michigan. Per 2007 er det den nest største kjemiske produsenten i verden (etter BASF), og per februar 2009 det tredje største kjemiske industriselskapet i verden etter markedskapitalisering (etter BASF og DuPont).

Dow Chemical er en leverandør av plast, kjemikalier og landbruksprodukter med tilstedeværelse i mer enn 175 land og har over 52&nbsp;000 ansatte over hele verden. Det bruker mer enn 1 milliard amerikanske dollar årlig for forskning og utvikling. Selskapets uttalte formål under dets nåværende administrerende direktør, Andrew N. Liveris, er: «Å  innovere på en lidenskapelig måte hva som er viktig for menneskelig fremgang ved å tilby bærekraftige løsninger til våre kunder» med visjonen: «Å være det mest lønnsomme og best ansette vitenskapsbaserte kjemiselskapet i verden.»

Selskapet ble grunnlagt i 1897 av den canadiskfødte kjemikeren Herbert Henry Dow, som hadde oppfunnet en ny metode for uttak av brom som lå under bakken i saltlake i Midland, Michigan. Mens selskapet til å begynne med bare solgte blekemidler og kaliumbromid, har Dow i dag syv store virksomme segmenter som hver tilbyr et bredt spekter av produkter. Selskapets samlede omsetning i 2005 var 46,3 milliarder dollar, med en nettoinntekt på 4,6 milliarder dollar. Dow har rundt 105&nbsp;000 aksjonærer notert på New York Stock Exchange. 

Dow har blitt kalt «kjemiselskapenes kjemiske selskap» ettersom de fleste av selskapets produkter blir solgt til andre produsenter i stedet for til sluttbrukere. Til forskjellige tider har Dow også solgt direkte til kunder, hovedsakelig i markedene for menneske- og dyrehelse Human samt forbrukervarer. 

Dow Chemical er medlem av American Chemistry Council («Det amerikanske kjemirådet»). Selskapet har vært i søkelyset de siste årene i forbindelse med Union Carbide og Bhopal-katastrofen, som drepte tusener av indere i 1984.

## Referanser


## Videre lesing
* Ray H. Boundy, J. Lawrence Amos. (1990). *A History of the Dow Chemical Physics Lab: The Freedom to be Creative*. M. Dekker. ISBN 0824780973.
* E. Ned Brandt. (2003). *Growth Company: Dow Chemical's First Century*. Michigan State University Press. ISBN 0-87013-426-4
* Don Whitehead and Max Dendermonde. (1968). *The Dow Story: The History of the Dow Chemical Company*. McGraw-Hill. ISBN 9080009997.

## Eksterne lenker
* 
*
Ingvald Karsten Lerøy

**Ingvald Karsten Lerøy** (1920–1941) var kaptein på MK «Blia», som forliste under transport til Shetland 11. november 1941. Ingvald Lerøy gjorde tjeneste i Kompani Linge og Shetlandsgjengen.

Shetlandsgjengen var en norsk marineavdeling som fraktet flyktninger og agenter frem og tilbake mellom Norge og Shetland under andre verdenskrig.

Ingvald Lerøy ble i juni 1946 tildelt Krigsmedaljen post mortem.

## Referanser
Guttorm Fløistad (politiker)

**Guttorm Fløistad** (født 28. mai 1878 i Austre Moland, død 22. juli 1953) var en norsk gårdbruker, lensmann og politiker (Ap, senere H). Han var stortingsrepresentant for Nedenes amt i perioden 1913–1915.

Fløistad satt i Austre Moland kommunestyre 1904–1919 og 1934–1940. I perioden 1919–1923 satt han i Stokken kommunestyre, de tre første årene også som ordfører. Han var også vararepresentant nr. 1 til Stortinget for Høyre i perioden 1945–1949.

Fløistad  ble tildelt Kongens fortjenstmedalje i gull i 1947.

## Referanser


## Kilder
* 

## Eksterne lenker
*
Choe Yong-rim

**Choe Yong-rim** (født 20. november 1930) er statsminister i Nord-Korea. Han ble utpekt som etterfølger til Kim Yong-il under et sjelden andre møte i Den øverste folkeforsamlingen i  2010.

Choe har utdanning fra Kim Il-sung-universitetet og Statsuniversitetet i Moskva.

## Referanser
Fredsskattalliansen

**Fredsskattalliansen** er en sammenslutning av organisasjoner som jobber for innføringen av fredsskatt. Alliansen ble inngått i 2007 mellom syv fredsorganisasjoner: Kvekersamfunnet, Norges Fredslag, Bestemødre for fred, Folkereisning mot krig (FMK), International fellowship of reconciliation – IFOR Norge, Internasjonal kvinneliga for fred og frihet og Seniorer for Palestina.

Alliansen arbeider for en lov som gjelder samvittighetsfritak fra økonomisk militærtjeneste. Den delen av skattepengene som i dag går til militær virksomhet, skal i så fall bli overført til et fond for krigsforebyggende arbeid og til ikkevoldelig forsvar.

Internasjonalt finnes tilsvarende organisasjoner eller initiativ i Belgia, Canada, Colombia, Frankrike, India, Italia, Japan, Luxembourg, Nederland, Palestina, Spania, Storbritannia, Sveits, Sverige, Tyskland og USA.

På det internasjonale nivå har Conscience and Peace Tax International (CPTI) konsultativ status i FNs økonomiske og sosiale råd. Dette nettverket ble etablert i Spania i 1994 for å bidra til internasjonal anerkjennelse av retten til å nekte militærskatt og omfordeling av slik beskatning til fredelige formål. CPTI har i dag sitt hovedkontor i Belgia. I tillegg til CPTIs daglige aktivitet opp mot FN arrangeres også internasjonale fredsskattkonferanser. Disse er blitt avholdt annethvert år siden 1986 i en rekke land. Til nå har fredsskatt-konferansene blitt avholdt i Vest-Tyskland (1986), Nederland (1988), Italia (1990), Belgia (1992 og 2004), Spania (1994), Storbritannia (1996 og 2008), India (1998), USA (2000), Tyskland (2002 og 2006), Norge (2010) og Colombia (2013).

## Referanser


## Eksterne lenker
*
Elina

**Elina** er et kvinnenavn dannet som en variant av *[[Elin]]*, som har opprinnelse i *[[Helene]]* som betyr «lys» eller «lysbærer».

*Elina* har finsk navnedag 10. februar.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Elina Brandt-Hansen (f. 1955), norsk keramisk kunstner
* Elina Krantz (f. 1974), norsk forretningskvinne
* Elīna Garanča (f. 1976), latvisk operasanger
* Elina Danieljan (f. 1978), armensk stormester i sjakk
* Elina Svitolina (f. 1995), ukrainsk tennisspiller

## Referanser


## Eksterne lenker
*
Den Norske Godtemplarorden

**Den Norske Godtemplarorden**, forkortet **DNGTO**, er en norsk organisasjon som arbeider for å skape rusfrie miljøer for barn og unge, driver holdningsskapende arbeid mot alkohol og narkotika samt fremme gode vaner når det gjelder helse og miljø. DNGTO ble stiftet i 1888 av losjer som brøt ut av IOGT. I USA hadde striden sitt opphav i synet på mørkhudedes rett til å bli med i losjer, og splittelsen i Norge kom som en følge av splittelsen i USA.

## Referanser
Sundbyvester

**Sundbyvester** var tidligere en administrativ bydel i Københavns kommune. Bydelene Sundbyvester og Vestamager ble i 2007 sammenlagt under navnet Amager Vest.

Sundbyvester ligger syd på Amager. Den dekker et område på rundt 5,21 km², har en befolkning på 38&nbsp;017 og en befolkningstetthet på 7&nbsp;302 per km².

Nabobydelene er som følger:
* mot nordøst ligger Sundbyøster 
* mot nordøst ligger Christianshavn
* mot vestøst ligger Amager Vest 
* mot sydøst ligger Tårnby, som er utenfor Københavns kommune.

Solvang kirke ligger i Sundbyvester.
Sundbyøster

**Sundbyøster** var tidligere en administrativ bydel i Københavns kommune. Sundbyøster ligger på sydøst-grensen til kommunen på øyen Amager. Den dekker et område på 8,60 km² og har en befolkning på 48&nbsp;673 og en tetthet på 5&nbsp;658 mennesker per km², hvilket gjør den den tettest befolkede bydelen i København.
Varandei

**Varandei** (russisk: Варандей) er en by i det autonome distriktet Nenetsk ved kysten av Petsjorahavet. Navnet er også brukt for et oljefelt utenfor.

## Landsby
Stedet har vært en fiskerlandsby kalt **Stari Varandei**, og ligger på en landtunge ved munningen av Petsjora. Befolkningen besto av nenetsere da det ved dekret i 1963 ble bestemt at de måtte forlate stedet ved opprettelsen av en økologisk vernesone. De fleste flyttet til Narjan-Mar 245 km mot sydvest. I 2000 opphørte offisielt kommuneadministrasjonen (selsolvjet). Flyttingen ble mangelfullt kompensert, og noen av innbyggerne vendte senere tilbake.

## Havn
Den nye bosettingen i Varandei oppsto ved bygging av en oljeterminal for LUKoil fire kilometer øst for den tidligere fiskerlandsbyen. Terminalen skulle betjene utskiping av olje fra Timan-Petsjora-feltet innenfor. I 2006 ble stedet etter forslag fra LUKoil kalt **Varandei havn**. Havneanlegget ble tatt i bruk fra 2007, og åpnet for internasjonal trafikk i 2008. 

I juni 2008 ble havneanlegget utvidet med en fast oljeterminal 22 km fra kysten på 17 meters dyp som kan betjene oljetankskip i 70.000 tonns størrelse. Terminalen er konstruert åttekantet for å kunne motstå påvirkning fra isen, og er forbundet med et tankanlegg på land

## Oljefelt
I 1998 ble det også åpnet for oljeutvinning til havs i Petsjorahavet. **Varandej More** var en av de mest attraktive blokkene i første lisensrunde, etter at olje allerede var påvist i 1995.

## Flyplass
Rett øst for LUKoil-anlegget er det anlagt en flyplass med ruteflyging til Narjan-Mar. 16. mars 2005 måtte et Antonov An-24 passasjerfly nødlande 5 kilometer fra flyplassen. 28 mennesker omkom. Det er reist et monument på stedet for nødlandingen.

## Referanser
Villandhopen

**Villandhopen** (også kjent som **Messier 11**, eller **NGC 6705**) er en åpen hop i stjernebildet Skjoldet. Den ble oppdaget av Gottfried Kirch i 1681. Charles Messier tok den med i sin katalog i 1764.

Villandhopen er en av de rikeste og mest kompakte av de kjente åpne hopene; den inneholder omkring 2900 stjerner. Alderen har blitt estimert til omkring 220 millioner år. Navnet kommer av de klarere stjernene som danner en trekant som kunne forestille en flygende andeflokk.

## Eksterne lenker
* 
* Messier 11, SEDS Messier pages
* Messier 11 – LRGB result based on 2 hrs total data
Solsikkegalaksen

**Solsikkegalaksen** (også kjent som *Messier 63*, *M63*, or *NGC 5055*) er en spiralgalakse som ses i stjernebildet Jakthundene. Den er en spiralgalakse og består av en sentralskive omgitt av mange korte spiralarmsegmenter.

## Historie

Solsikkegalaksen ble oppdaget av Pierre Méchain 14. juni 1779. Galaksen ble så listet opp av Charles Messier som objekt 63 i Messierkatalogen.

På midten av 1800-tallet identifiserte Lord Rosse spiralstruktur innen galaksen, noe som gjorde den til en av de første galaksene der slik struktur ble identifisert.

## Referanser




## Eksterne lenker

* 
* 
*  M 63 imaged with a semiprofessional Amateur-telescope
*  Sunflower Galaxy @ SEDS Messier pages
Leiv Solberg

**Leiv Solberg** (født 1955) er en norsk folkemusiker som er programleder for *[[Folkemusikktimen]]* i NRK P2. Han har hovedfag i musikk fra Universitetet i Oslo 1984 og bor nå på gården Haugsjå i Froland. Han var med og startet folkemusikkutdanningen ved Universitetet i Sørøst Norge i 1987, og var førstelektor i deltidsstilling fram til juni 2020.

Han har arbeidet i NRKs folkemusikkredaksjon siden 1988 og for det meste vært programleder i radio. Men også laget en del fjernsynsprogram om folkemusikk. Serien *Halvbror til reven, med ca 80 sendinger,* ble særlig kjent. Han stod også bak CD-boksen *Norsk folkemusikk* med presentasjon av folkemusikk fra hele landet basert på NRK´s radioarkiv. Leiv Solberg er multiinstrumentalist og har vært produsent og musiker på en rekke CD-produksjoner. Fire av disse har vunnet Spellemannprisen og fem andre har vært nominert til Spellemannprisen.  

## Referanser


## Eksterne lenker
* 
* 
*  Om Leiv Solberg hos Høgskolen i Telemark
*  Presentasjon hos NRK
Latvia under Sommer-OL 1996

**Latvia under Sommer-OL 1996**. Førtisju sportsutøvere fra Latvia deltok i tolv sporter under Sommer-OL 1996 i Atlanta. Det var sjette gangen Latvia deltok i et sommer-OL, de kom på delt 41.-plass med en sølvmedalje. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Nicaragua under Sommer-OL 1996

**Nicaragua under Sommer-OL 1996**. Tjueseks sportsutøvere, tjuefem menn og en kvinne fra Nicaragua deltok i fem sporter, friidrett, judo, skyting, svømming og baseball under Sommer-OL 1996 i Atlanta. Det var sjuende gangen som Nicaragua deltok i et sommer-OL, de vant ikke noen medaljer.

## Medaljer

    
## Eksterne lenker
* Resultater og profilside  på sports-reference.com
Liechtenstein under Sommer-OL 1996

**Liechtenstein under Sommer-OL 1996**. To kvinnelige sportsutøvere fra Liechtenstein deltok i to sporter, judo og friidrett under Sommer-OL 1996 i Atlanta. Det var tolvte gangen Liechtenstein deltok i et sommer-OL, de vant ikke noen medaljer. 

## Medaljer

## Eksterne lenker
* Resultater og profilside  på sports-reference.com
Gullbekkbakken

**Gullbekkbakken**, ofte kalt **Gullbekkåsen** etter stedet den ligger på, er en nedlagt hoppbakke ved Kongsvinger i Innlandet. Den ble brukt under NM på ski i 1936 og 1954. Idrettsanlegg.no oppgir at bakken hadde K-punkt 60 meter.

Hoppbakken ble bygd i 1933 og tatt i bruk året etter. Sverre Kolterud satte bakkerekord det første året med 63,5 meter. I 1961 forbedret Arne Dalslåen bakkerekorden til 75 meter.

## NM, spesielt hopp

## Referanser


## Eksterne lenker
* Glåmdalen: Den bratteste bakken (s. 26, 20. mars 2010, arkivert hos Retriever Norge)
Erik Jakobsen

**Erik Werner Jakobsen** (født 1967) er siviløkonom og dr.oecon fra Norges handelshøyskole. Jakobsen er partner og styreleder i Menon Economics AS, et forskningsbasert analyse- og rådgivningsfirma med om lag 40 økonomer på master- og doktorgradsnivå. Han er også professor II i strategisk ledelse ved Høgskolen i Sørøst-Norge. Erik Jakobsen har tidligere vært leder for Senter for Verdiskaping på Handelshøyskolen BI og var prosjektleder for forskningsprosjektet Et verdiskapende Norge. Jakobsen har skrevet en rekke bøker og artikler, blant annet *Hvem eier Norge* (Universitetsforlaget), *Et verdiskapende Norge* (Universitetsforlaget), *Ekspansjon og konsernstrategi *(Gyldendal), og *Attracting the winners* (Kolofon). Jakobsen har 25 års erfaring som forsker, rådgiver og foredragsholder. Hans faglige kjerneområder er strategisk analyse, eierskap og konsernstrategi, organisasjonsutforming, klyngebasert næringsutvikling og økonomisk politikk.

## Publikasjoner
* Lasse B. Lien og Erik W. Jakobsen, *Ekspansjon og konsernstrategi*, Gyldendal Akademisk 2015
* Erik W. Jakobsen: Utlendinger eier stadig mer av norsk næringsliv – grunn til bekymring? Tidsskriftet Plan 3-4/2014
* Grünfeld, L.A. og Jakobsen, E.W: Private Equity: Kompetent kapital med samfunnsøkonomiske gevinster? Norsk økonomisk tidsskrift 121 (2007), s.39-54
* Jakobsen, E.W.: Eierskap i verktøykassa – betraktninger om norsk næringspolitikk. Økonomisk Forum, nr. 9-2006      
* «Hvem eier Norge» (med Leo A. Grünfeld), Universitetsforlaget 2006
* Fjeldstad, Ø. og Jakobsen, E.W.: Transaction Organizations and Transaction Cost: A theoretical investigation of the domain expansion decisions in firms employing a mediating technology. Scandinavian Journal of Management, vol 21 (2005), s: 77-100
* «Attracting the winners – the competitiveness of five European Maritime Industries» (med Ari Marjamaa og Martin Vikesland), Kolofon 2003
* Erik W. Jakobsen: Fra god til fremragende – finnes det en oppskrift som alltid virker? Artikkel i *Praktisk økonomi og finans*, nr 2 (2003)
* «Et verdiskapende Norge» (med Torger Reve), Universitetsforlaget 2001
* «Ekspansjon – strategi for forretningsutvikling» (med Lasse B. Lien), Gyldendal Akademisk 2001

## Referanser


## Eksterne lenker
Nord-Korea under Sommer-OL 1996

**Nord-Korea under Sommer-OL 1996**. Tjuefire sportsutøvere fra Nord-Korea deltok i ni grener under Sommer-OL 1996 i Atlanta. Det var fjerde gangen Nord-Korea deltok i et sommer-OL. De kom på 33.-plass på medaljestatistikken med to gull-, en sølv- og to bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Johan Martin Schønheyder

**Johan Martin Schønheyder** (født 4. februar 1752 i København, død 9. juli 1831 i København) var en dansk kammeradvokat og høyesterettsadvokat. Han var sønn av Johan Franciscus Gottlieb Schønheyder og bror til professor Johan Henrik Schønheyder.

Johan Martin Schønheyder ble student i 1765 og juridisk kandidat i 1772. Samme år ble han utnevnt til prokurator ved hoff- og statsretten, i 1774 ble han utnevnt til høyesterettsadvokat, og i 1785 ble han utnevnt til kammeradvokat. Den sistnevnte stillingen hadde han frem til 1828. I 1828 ble han utnevnt til assessor i høyesterett.

I 1803 ble han justisråd, i 1805 etatsråd og i 1822 konferensråd. I to perioder var han Ordførende Mester i frimurerlogen Zorobabel til Nordstjernen i København, nemlig fra 1803 til 1818 og fra 1821 til 1828: se under «Ordførende Mestere» hér: St. Johanneslogen Zorobabel og Fredrik til det Kronede Haap.  

Schønheyder var kjent som en dyktig orator; han var levende interessert i kunst og litteratur og en beundrer av Ludvig Holberg.

Han var gift med Johanne Margrethe Smith (1758–1822), datter av sogneprest Morten Smith og Mette Kirstine «Petersen» (Jørgensdatter, altså datter av J. Pedersen: se https://www.geni.com/people/Mette-Kirstine-Jørgensdatter-18-B-hvoraf-10-blev-voksne/6000000009316550783).

## Kilder
* Dansk biografisk Lexikon / XV. Bind. Erslew /side 447
*Familie på *Finn Holbeks nettside:* https://finnholbek.dk/familygroup.php?familyID=F22271&tree=2
Pakistan under Sommer-OL 1996

**Pakistan under Sommer-OL 1996**. Tjuefire sportsutøvere fra Pakistan deltok i fem sporter, boksing, bryting, friidrett, landhockey og svømming under Sommer-OL 1996 i Atlanta. Det vant ikke noen medaljer.

## Medaljer

## Eksterne lenker
* OL-resultater på Sports-reference.com
Brossviksåta

**Brossviksåta** er et fjell i Gulen i Sogn og Fjordane. Det ligger rundt 7 kilometer nordøst for kommunesenteret Eivindvik. Fjellet har en høyde på 723 meter over havet og har en primærfaktor på 620 meter.

I 1963 ble den første TV-senderen i Sogn og Fjordane satt i drift på Brossviksåta.

## Referanser
Nigeria under Sommer-OL 1996

**Nigeria under Sommer-OL 1996**. Sekstifem sportsutøvere fra Nigeria deltok i ni sporter under sommer-OL 1996 i Atlanta. De kom på 32.-plass med to gull-, en sølv- og tre bronsemedaljer. Friidrettsutøveren Mary Onyali var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Palestina under Sommer-OL 1996

**Palestina under Sommer-OL 1996**. To mannlige sportsutøvere fra Palestina deltok i friidrett under Sommer-OL 1996 i Atlanta. Det var første gangen som Palestina deltok i et sommer-OL, de vant ikke noen medalje.

## Medaljer

## Eksterne lenker
* OL-resultater på Sports-reference.com
Slim Thug

**Slim Thug**,  egentlig **Stayve Jerome Thomas** (født 8. september 1980) er en rapper fra Houston, Texas.

## Diskografi

### Album
* *[[Already Platinum]]* (2005) 
* *[[Boss Of All Bosses]]* (2009)
* *[[The Thug Show]]* (Kommende)

## Referanser


## Eksterne lenker
* 
* 
* 
* 
* Officiell YouTube
Krama

En **krama** (khmer: ក្រមារ) er et solid tradisjonelt kambodsjansk plagg med mange bruksområder, blant annet som et skjerf, bandana, til å bære barn, til å dekke ansiktet, og for dekorative formål. Den er båret av menn, kvinner og barn, og kan være ganske vakkert utsmykkede, men de mest typiske kramaene  har enkle rutemønstre og er mest vanlig å se i enten rødt eller blått.
Ole Ask

**Ole Ask** (født 1964) er en norsk sanger og låtskriver.

Ask skrev sine første låter i 12-årsalderen. I 1993 reiste Ole Ask først til Toronto hvor han kom i kontakt med Jamie Stewart, tidligere bassist i The Cult. Etter hans råd reiste Ask til Minneapolis i USA. I 1995 skrev han kontrakt med Cold Wind Resords om å gi ut 3 CD-er. Samme år deltok han også i semifinalen i Melodi Grand Prix, med låta «Kjære min engel», hvor han tapte mot Secret Garden, som senere vant den internasjonale finalen. I semifinalen vant Secret Garden med 52 prosent av stemmene mot Ole Ask sine 48 prosent.

I perioden 1997-2001 ble albumene utgitt; *Ask*, *Turning Point* og *Flight 653*. I 2004 valgte han  bruke det norsk musikkstudioet, MyTown Studio til albumet *Still Fallin`*, som ble utgitt i 2006 på UTR Music Group. 

Det akustiske albumet *Nine to go* ble utgitt i 2008 også av UTR Music Group. Låten «Put your load down on me» fra denne platen ble til musikkvideo i Norge.

I 2009 dro han til Los Angeles i USA for å spille inn album. Her fikk Ole Ask en ny manager, produsent og tekniker; Richard Bosworth. Albumet ble kalt *Magic to me* og ble gitt ut sommeren 2010. Musikkvideo «Hot Babe», fra albumet ble gitt ut sommeren 2010.

## Plateutgivelser
Charles Chree

**Charles Chree** (1860–1928) var en britisk fysiker. Han ble valgt til medlem av Royal Society i 1897 og mottok Hughesmedaljen. The Chree Medal and Prize ved Institute of Physics er oppkalt etter ham.

## Referanser




## Eksterne lenker
*
Sverige under Sommer-OL 1996

**Sverige under Sommer-OL 1996**. 177 sportsutøvere, 111 menn og sekstiseks kvinner fra Sverige deltok i tjueto sporter under Sommer-OL 1996 i Atlanta. Sverige kom på 29.-plass med to gull-, fire sølv- og to bronsemedaljer. Bordtennisspilleren Jan-Ove Waldner var Sveriges flaggbærer under åpningsseremonien.

## Medaljer

 
## Medaljevinnerne
Sierra Leone under Sommer-OL 1996

**Sierra Leone under Sommer-OL 1996**. Fjorten sportsutøvere, ti menn og fire kvinner fra Sierra Leone deltok i tre sporter, boksing, friidrett og svømming under Sommer-OL 1996 i Atlanta. Det var sjette gangen som Sierra Leone deltok i et sommer-OL, de vant ikke noen medaljer. Friidrettsutøveren Eunice Barber var landets flaggbærer under åpningsseremonien.

## Medaljer
VM i skiflyging 2014

**[[VM i skiflyging|Verdensmesterskapet i skiflyging]] 2014** ble arrangert i Harrachov, Tsjekkia. Harrachov var eneste søker, og ble enstemmig tildelt mesterskapet på FIS-kongressen i Antalya i Tyrkia 3. juni 2010.

På grunn av værforholdene ble det to, og ikke fire, individuelle omganger, og lagkonkurransen ble avlyst.

## Resultater
### Individuelt

## Kilder
*FIS:Election of Organizers of FIS World Ski Championships 2014/2015 (3. juni 2010)
## Eksterne lenker
*
Singapore under Sommer-OL 1996

**Singapore under Sommer-OL 1996**. Fjorten sportsutøvere, ni menn og fem kvinner fra Singapore deltok i seks sporter under Sommer-OL 1996 i Atlanta. De vant ikke noen medaljer.  

## Medaljer

## Eksterne lenker
*  Singapore at the 1996 Atlanta Summer Games  på Sports-reference.com/olympics
Usbekistan under Sommer-OL 1996

**Usbekistan under Sommer-OL 1996**. Syttien sportsutøvere, sekstitre menn og åtte kvinner fra Usbekistan deltok i tolv grener under Sommer-OL 1996 i Atlanta. Det var første gangen som Usbekistan deltok i et sommer-OL, de kom på delt 58.-plass på den uoffisielle medlajestatistikken med en sølv- og en bronsemedalje. Bokseren Timur Ibragimov var landets flaggbærer under åpningsseremonien.

## Medaljer

## Medaljevinnerne

## Eksterne lenker
*  Uzbekistan at the 1996 Atlanta Summer Games  på Sports-reference.com/olympics
Bonn Om Teuk

**Bonn Om Teuk** (khmer: ពិធី បុណ្យ អុំ ទូក) er en festival som finner sted i Kambodsja under fullmånen i slutten av oktober eller tidlig november og er en av de mest spektakulære i sitt slag i Sørøst-Asia. Hver by og hver provins er feirer festivalen, men feiringen i Phnom Penh er den viktigste og tiltrekker seg folk fra alle provinsene. Festen varer i tre dager og netter. Det viktigste innslaget er en rekke båtrace for å minnes en av kong Jayavarman VIIs viktigste seire til sjøs i det tolvte århundre. 

Befolkningen i Phnom Penh dobles nesten under festivalen fordi folk fra alle provinsene samles i hovedstaden. Det er mer enn en million khmerer som samles langs breddene. I et lite urbanisert land som Kambodsja er racene en god mulighet for hundretusener av mennesker å komme til storbyen for å oppmuntre laget til landsbyen eller distriktet sitt. Dette er det motsatte av den kambodsjanske nyttårsfeiringen, det andre store årlige arrangementet, når Phnom Penh tømmes for innbyggere som returnerer til sine hjemsteder. 

Bonn Om Teuks røtter går tilbake til de dager da angkorianske konger ønsket å øke kampdyktigheten til krigerne ved å holde konkurranser. Båtracene var en form for trening og en måte å oppdage fremtidige vinnere. Skulpturer i templene Bayon og Banteay Chmar viser utallige sjøslag. Vi kan sammenligne disse testene med regattaer i middelalderens Europa. 

Tidspunktet for festivalen samsvarer også med tiden da strømmen i Tonle Sap skifter retning. Festivalen blir dermed også en måte å takke Mekong for å gi sin fruktbare silt over landet og rikelig tilgang på fisk. Tonle Sap reverserer sitt løp under monsunen og tømmes ut i innsjøen med samme navn. Så, når regntiden går mot slutten, går elva tilbake til sin opprinnelige retning og renner tilbake og ut i Mekong, med store mengder fisk etterlatt i gjørma. 

Fra et åndelig ståsted, gir festivalen mulighet til å takke Buddha for risavlingene og be ham å skaffe nok regn til det neste året. 

Det kan være mer enn 400 dragebåter som konkurrerer på Tonle Sap. Det er mye spenning og entusiasme i mengden og en karnevalaktig atmosfære hersker i gatene. 

Båtene er lange og bemerkelsesverdig malt. Noen overstiger 30 meter og rommer 80 roere. Konkurrentene er kledd i fargerike drakter og shorts som bærer logoen til sponsoren sin. Ofte sitter en kvinne på tronen i baugen for å gi en touch av glamour til hendelsen.
Islandtunnelen

**Islandtunnelen** er en veitunnel på Europavei 18 i Holmestrand kommune i Vestfold. Tunnelen er 395 meter lang. Den ble åpnet sammen med resten av nye E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

## Se også

*Veitunneler i Norge
*Undersjøiske veitunneler i Norge

## Referanser
Sosialt miljø

Det **sosiale miljøet (konteksten),**  er summen av de sosiale posisjoner og sosiale roller som påvirker individer av en gruppe. Sosialt miljø for et individ er den kulturen som hen ble utdannet og/eller bor i, og de mennesker og institusjoner som personen samhandler med. Et gitt sosialt miljø vil ofte skape en følelse av solidaritet blant sine medlemmer, og de vil ofte være tilbøyelige til å holde sammen, stole på og hjelpe hverandre. Medlemmer av det samme sosiale miljøet vil ofte tenke på sammenfallende måter, selv når deres konklusjoner er forskjellige.

Et gitt individ vil også kunne ha referansegrupper som ikke er en del av det fysisk nærmeste sosiale miljøet.

## Referanser


## Se også

* Miljø
* Sosial kontekst i språk
* Sosialt nettverk
HTC Phoebus

**HTC Phoebus**, også kjent som **HTC S520** og **HTC Juno**  er en Windows Mobile-basert mobiltelefon (smartphone) som ble produsert av HTC. Den ble lansert i oktober 2007. 

Den ble solgt i USA som T-Mobile Shadow, og i Taiwan som Dopod C750.

## Spesifikasjoner
*Input: 20-tasters QWERTY-tastatur
*Skjermoppløsning: 320 x 240
*Skjermstørrelse: 2,8 tommer
*Kamera: 2 megapiksler
*200 MHz Texas Instruments OMAP 850 prosessor
*Batteri: 920 mAh
*Standby: 160 timer
*Taletid: 5 timer
*RAM: 128 MB
*ROM: 256 MB
*micro SD minnekort
*Operativsystem: Windows Mobile 6
*Quadband GSM
*Bluetooth 2.0
*Wifi: 802.11b/g
*Størrelse: 103 mm (h), 53 mm (b) 15 mm (d)
*Vekt: 150 g med batteri

## Eksterne lenker
* XDADeveloperWiki - ''HTC Phoebus''
Trinidad og Tobago under Sommer-OL 1996

**Trinidad under Sommer-OL 1996**. Tolv sportsutøvere, åtte menn og fire kvinner fra Trinidad og Tobago deltok i seks sporter, boksing, friidrett, badminton, bordtennis, sykling og svømming under Sommer-OL 1996 i Atlanta. Trinidad og Tobago kom på delt 68.-plass med to bronsemedaljer. Syklisten Gene Samuel var landets flaggbærer under åpningsseremonien.

## Medaljer

## Medaljevinnerne